Raul Mälk

Raul Mälk (født 14. mai 1952) er en estisk utenrikstjenestemann. Han hadde en ledende rolle i forhandlingene mellom det uavhengige Estland og Russland etter oppløsningen av Sovjetunionen.

Han er utdannet økonom fra Statsuniversitetet i Tartu. I 1977 ble han ansatt i den statskontrollerte Estlands radio, der han etter hvert ble utenrikskommentator og redaktør.

I 1990 ble han pressetalsmann for Det øverste sovjet i Den estiske sosialistiske sovjetrepublikk. Mälk gikk deretter inn i utenrikstjenesten for den uavhengige republikken Estland. Han ledet forhandlingene med Russland og andre naboland om grensetvister, og om tilbaketrekning av russiske styrker fra Estland. Han var også sterk tilhenger av estisk medlemskap i EU og Europarådet.

Fra oktober 1998 til mars 1999 var han utenriksminister i Mart Siimanns regjering, som for det meste utgikk fra Det estiske samlingspartiet. Mälk representerte ikke noe parti.

Mälk har vært Estlands ambassadør til Storbritannia (1996–2001), Irland (1996–2003) og Portugal (1990–2003), ambassadør ved Estlands faste delegasjon til EU (2007–2011) og reisende ambassadør til landene rundt Østersjøen (2011–2019).

Referanser 

Estiske ambassadører
Estiske utenriksministre